Komission ehdotus maataloustuotteiden hintojen vahvistamisesta - Osa III - Säädökset - Ehdotus: NEUVOSTON ASETUS tiettyjen sokerialan hintojen sekä juurikkaiden vakiolaadun vahvistamisesta markkinointivuodeksi 2000/2001 /* KOM/2000/0077 lopull. - CNS 2000/0047 */



Virallinen lehti nro C 086 E , 24/03/2000 s. 0005 - 0006



KOMISSION EHDOTUS maataloustuotteiden hintojen vahvistamisesta - III OSA Säädökset - Ehdotus: NEUVOSTON ASETUS tiettyjen sokerialan hintojen sekä juurikkaiden vakiolaadun vahvistamisesta markkinointivuodeksi 2000/2001 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 13 päivänä syyskuuta 1999 annetun neuvoston asetuksen (EY) N:o 2038/1999 [1] ja erityisesti sen 2 artiklan 3 kohdan, 3 artiklan 4 kohdan ja 4 artiklan 3 kohdan, [1] EYVL L 252, 25.9.1999, s. 1. ottaa huomioon komission ehdotuksen [2], [2] EYVL C ottaa huomioon Euroopan parlamentin lausunnon [3], [3] EYVL C ottaa huomioon talous- ja sosiaalikomitean lausunnon [4], [4] EYVL C sekä katsoo seuraavaa: (1) Sokerin hintoja vahvistettaessa olisi otettava huomioon yhteisen maatalouspolitiikan tavoitteet. Yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja tuotteiden kohtuullisten kuluttajahintojen takaaminen. (2) Kun otetaan erityisesti huomioon interventiohintatason määräytyminen sokerin tavoitehinnan mukaan, sokerin tavoitehinta on edellä mainittujen tavoitteiden saavuttamiseksi tarpeen vahvistaa sen tasoiseksi, että sillä taataan juurikkaan ja ruo'on tuottajille kohtuullinen korvaus kuluttajien etua samanaikaisesti vaalien ja että se on omiaan ylläpitämään tärkeimpien maataloustuotteiden hintojen keskinäistä tasapainoa. (3) Sokerimarkkinoiden ominaispiirteistä johtuu, että kaupan pitämisen riskit ovat verraten rajoitetut. Sokerin interventiohintaa vahvistettaessa on tavoitehinnan ja interventiohinnan välinen erotus tämän vuoksi mahdollista vahvistaa verraten pieneksi. (4) Sokerijuurikkaan perushintaa vahvistettaessa on otettava huomioon interventiohinta, yritysten melassin myynnistä saadut tulot, joiden voidaan arvioida olevan 7,61 EUR sataa kilogrammaa kohden, joka summa saadaan asetuksen (EY) N:o 2038/1999 14 artiklan 2 kohdassa tarkoitetusta melassin hinnasta, joka on arvioitu 8,21 EUR sataa kilogrammaa kohden, sekä juurikkaiden jalostukseen ja tehtaisiin toimittamiseen liittyvät kustannukset, sekä saanto, joka voidaan yhteisössä arvioida 130 kilogrammaksi valkoista sokeria tonnilta sokeripitoisuudeltaan 16-prosenttisia juurikkaita, ON ANTANUT TÄMÄN ASETUKSEN: 1 artikla 1. Valkoisen sokerin tavoitehinta vahvistetaan 66,50 EUR 100 kilogrammalta. 2. Valkoisen sokerin interventiohinta muilla kuin yhteisön alijäämäalueilla vahvistetaan 63,19 EUR 100 kilogrammalta. 2 artikla Juurikkaan perushinta siinä vaiheessa, kun se toimitetaan keruukeskukseen, vahvistetaan 47,67 EUR tonnilta. 3 artikla Vakiolaatuisilla juurikkailla on oltava seuraavat ominaispiirteet: a) virheetön, kunnollinen ja myyntikelpoinen laatu; b) vastaanotettaessa 16-prosentin sokeripitoisuus. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuonna 2000/2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja